เรื่องร้องเรียน (ป้าย,ทางเท้า) วันที่ 2023-10-07 22:39:07 — แขวงมักกะสัน เขตราชเทวี กรุงเทพมหานคร
ผมเลิกงานกะดึกตอนตี 4 ต้องรอรถเมล์สาย 60 เที่ยวแรกตอนตี 5 เพื่อกลับแยกลำสาลีที่ป้ายวิทยาลัยเทคโนโลยีดอนบอสโก  บนจอบอกว่ารถเมล์สายนี้จะถึงในอีก 3 นาที  คิดว่าพอถึง 1 นาทีจะลุกขึ้นไปยืนรอริมฟุตปาท  แต่แค่เสี้ยววิที่คิดเสร็จ  รถเมล์สาย 60 ก็แล่นเร็วฉิวผ่านหางตาไป  ทั้งที่เวลาบนจอยังเป็น 3 นาทีอยู่  หลังจากรถมล์ผ่านไปแล้วจึงเปลี่ยนเป็นคำแจ้งว่า  รถกำลังจะมาถึง

ผมไม่แน่ใจว่าปัญหาอยู่ที่ตาของผมไม่มองหารถเมล์บนถนน  หรือป้ายบอกเวลาคลาดเคลื่อนเกินไป  หรือรถเมล์วิ่งเร็วเกินไปครับ?

เลิกงานมาก็เหนื่อยแล้ว  เลิกไม่ตรงเวลารถเมล์วิ่งผมยังพอเข้าใจ  ผมก็รอมาชั่วโมงกว่า  แต่ยังมาเจอเรื่องแบบนี้อีก  ไม่ไหวครับ